CELEX: 32014R0500
Language: et
Date: 2014-03-11 00:00:00
Title: Komisjoni delegeeritud määrus (EL) nr 500/2014, 11. märts 2014 , millega täiendatakse Euroopa Parlamendi ja nõukogu määrust (EL) nr 1308/2013, muutes komisjoni määrust (EÜ) nr 288/2009 seoses koolidele puu- ja köögivilja jagamise kava raames võetavate kaasnevate meetmete rahastamisega

16.5.2014   
            
            
               ET
            
            
               Euroopa Liidu Teataja
            
            
               L 145/12
            
         KOMISJONI DELEGEERITUD MÄÄRUS (EL) nr 500/2014,
   11. märts 2014,
   millega täiendatakse Euroopa Parlamendi ja nõukogu määrust (EL) nr 1308/2013, muutes komisjoni määrust (EÜ) nr 288/2009 seoses koolidele puu- ja köögivilja jagamise kava raames võetavate kaasnevate meetmete rahastamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 24 lõike 1 punkti c ja lõike 2 punkti b,
   ning arvestades järgmist:
   
               (1)
            
            
               Määrus (EÜ) nr 1234/2007 (2) on tunnistatud alates 1. jaanuarist 2014 kehtetuks ja asendatud määrusega (EL) nr 1308/2013.
            
         
               (2)
            
            
               Määruse (EL) nr 1308/2013 artikli 23 lõike 1 punktis b on sätestatud, et puu- ja köögivilja kava raames võib liidu abi anda ka kaasnevatele meetmetele, mis aitavad kava tõhusust suurendada. Seetõttu oleks vaja määrata nende meetmete eesmärgid ja nendega seotud kulud ning teha kindlaks, millised neist kuludest võivad olla abikõlblikud.
            
         
               (3)
            
            
               Komisjoni määrusega (EÜ) nr 288/2009 (3) on kehtestatud koolidele puu- ja köögivilja jagamise kava rakenduseeskirjad ning eelkõige liikmesriikide kohustus kirjeldada oma strateegias kaasnevaid meetmeid, mida nad kavatsevad võtta, et tagada kava edukas rakendamine. Samuti on sellega ette nähtud eeskirjad liidu toetuse andmiseks abikõlblike kulude korral. Seetõttu on asjakohane määrust (EÜ) nr 288/2009 muuta, et lisada eeskirjad, milles käsitletakse kaasnevaid meetmeid, nagu on osutatud määruse (EL) nr 1308/2013 artikli 23 lõike 1 punktis b.
            
         
               (4)
            
            
               Määruse (EÜ) nr 288/2009 artikli 4 lõikes 1 on sätestatud, et koolidele puu- ja köögivilja jagamise kava kehtestavad liikmesriigid võivad taotleda liidu toetust üheks või mitmeks ajavahemikuks 1. augustist 31. juulini. Selleks, et võtta arvesse kooliaasta perioodilisust, tuleks kaasnevaid meetmeid käsitlevaid uusi eeskirju kohaldada alates 1. augustist 2014,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 288/2009 muutmine
   Määrust (EÜ) nr 288/2009 muudetakse järgmiselt.
   
               1)
            
            
               Artikli 3 lõige 4 asendatakse järgmisega:
               „4.   Liikmesriigid näevad oma strateegias ette Euroopa Parlamendi ja nõukogu määruse (EL) nr 1308/2013 (4) artikli 23 lõike 1 punktis b osutatud kaasnevad meetmed. Kaasnevate meetmetega toetatakse puu- ja köögiviljatoodete jagamist ning need on otseselt seotud koolidele puu- ja köögivilja jagamise kava eesmärkidega: suurendada lühi- ja pikaajaliselt puu- ja köögivilja tarbimist ning aidata kujundada tervislikke toitumisharjumusi. Kõnealused meetmed võivad hõlmata ka lapsevanemaid ja õpetajaid.
               
                  (4)  Euroopa Parlamendi ja nõukogu määrus (EL) nr 1308/2013, 17. detsember 2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/01 ja (EÜ) nr 1234/2007. (ELT L 347, 20.12.2013, lk 671).”"
						
            
         
               2)
            
            
               Artiklit 5 muudetakse järgmiselt.
               
                           a)
                        
                        
                           Lõiget 1 muudetakse järgmiselt.
                           
                                       i)
                                    
                                    
                                       Esimese lõigu punkti b lisatakse alapunkt iv:
                                       
                                                   „iv)
                                                
                                                
                                                   määruse (EL) nr 1308/2013 artikli 23 lõike 1 punktis b osutatud kaasnevate meetmete kulud ning eelkõige:
                                                   
                                                               —
                                                            
                                                            
                                                               kulud, mis on seotud degusteerimisklasside korraldamisega, aiandusürituste kavandamise ja teostamisega, põllumajandusettevõtete külastusega ja muu samalaadse tegevusega, mille eesmärk on viia lapsed põllumajandusele lähemale;
                                                            
                                                         
                                                               —
                                                            
                                                            
                                                               selliste kaasnevate meetmete kulud, mille käigus õpetatakse lapsi teemadel, mis on seotud põllumajandusega, tervislike toitumisharjumustega ning puu- ja köögiviljatoodete turustamise ja tarbimisega seotud keskkonnaküsimustega;
                                                            
                                                         
                                                               —
                                                            
                                                            
                                                               selliste kaasnevate meetmete kulud, millega toetatakse osutatud toodete jagamist ja mis vastavad koolidele puu- ja köögivilja jagamise kava eesmärkidega.”
                                                            
                                                         
                                             
                                 
                                       ii)
                                    
                                    
                                       neljas lõik asendatakse järgmisega:
                                       „teabevahetuskulusid ja kaasnevaid meetmeid, millele on osutatud vastavalt esimese lõigu punkti b alapunktides iii ja iv, ei tohi rahastada liidu muude toetuskavade alusel.”
                                    
                                 
                     
                           b)
                        
                        
                           Lõikele 2 lisatakse järgmine lõik:
                           „Liidu vahenditest ette nähtud kogusumma lõike 1 esimese lõigu punkti b alapunkti iv kohaste kulude katmiseks ei tohi pärast artikli 4 lõikes 4 osutatud lõplikku eraldamist ületada 15 % asjaomasele liikmesriigile eraldatud liidu aastasest toetussummast.”
                        
                     
         Artikkel 2
   Jõustumine ja kohaldamine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. augustist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 671.
   
      (2)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      (3)  Komisjoni määrus (EÜ) nr 288/2009, 7. aprill 2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele (ELT L 94, 8.4.2009, lk 38).